רעידת אדמה השראתית

[ממוזער|נזקי רעידת האדמה בלאנדרס, [קליפורניה ב-1992, רעידה שגרמה לרעידות אדמה השראתיות רבות בכל רחבי המדינה.]]
**רעידת אדמה השראתית** (באנגלית: **Remotely triggered earthquakes**) היא רעידת אדמה שנגרמה כתוצאה מהשראה (טריגר)
של רעידת אדמה המרוחקת מרחק ניכר ממוקדהּ של הרעידה ההשראתית. היא תוצאה של השפעת רעידת אדמה גדולה ורחוקה שהתחוללה מחוץ לאזור הרעידה המיידי של הרעידה ההשראתית, על מערכת ההעתקים של הסביבה המיידית שלה.

הפיזיקה של הפעלת רעידת אדמה היא מורכבת. רוב האזורים היוצרים רעידות אדמה נמצאים במצב של קרוב ל"כשל סייסמי". אם אזור כזה היה נשאר לבד לחלוטין, ללא השפעות "חיצוניות", הוא היה יוצר רעידות אדמה משמעותיות באופן ספונטני ורגיל. רעידות אדמה רחוקות, לעומת זאת, נמצאות במצב שבו הן עלולות להפריע למצב קריטי זה של קרוב לכשל, בין אם על ידי הזזת המאמצים באופן סטטי, ובין אם על ידי שינוי דינמי הנגרם על ידי גלים סייסמיים חולפים.

הסוג הראשון של הפעלה עשוי לנבוע משינויים סטטיים במצב הקריטי. לדוגמה, לאחר רעידת האדמה בלאנדרס (1992) במגניטודה 7.3 שפקדה את קליפורניה, נכתב, ש"מפת רעידות האדמה של קליפורניה הוארה כמו עץ חג מולד". מאז האירוע הזה בשנת 1992, זוהו רעידות אדמה השראתיות המופעלות מרחוק בעקבות רעידות אדמה גדולות (M > 7) בקליפורניה, כמו גם באזורים אחרים. אירועים אלה, המתרחשים במרחקים גדולים בהרבה מרעידות עוקבות קלאסיות, מרוכזים בעיקר באזורים גיאותרמיים או געשיים פעילים, מה שמוביל לתיאוריות לפיהן רעידות האדמה השראתיות מופעלות כאשר גלים סייסמיים חולפים, גורמים להפרעות במערכות מגמטיות או נוזלים אחרים. מחקר זה התמקד בתצפיות של רעידות אדמה השראתיות בעקבות רעידות עיקריות מתונות בסביבות טקטוניות מגוונות. המחקר סיכם ראיות לכך שרעידות אדמה ההשראתיות מתרחשות בדרך כלל באזורי מרכז היבשת ובאזורי התנגשות של לוחות טקטוניים. ראיות אלה נגזרות מניתוח של רצפי רעידות אדמה היסטוריות וגם מרעידות אדמה בגדלים של M5-6 שתועדו באופן במזרח קנדה. הניתוח האחרון מצביע על כך שבעוד שרעידות אדמה השראתיות אינן מתרחשות באופן נרחב לאחר רעידות אדמה מתונות במזרח צפון אמריקה, רמה נמוכה של הפעלה מתרחשת לעיתים קרובות, במרחקים מעבר לאזורי הרעידות העוקבות הקונבנציונליות. האירועים ההשראתיים המשוערים, מתרחשים במרחקים שבהם ידוע שגלי SmS מגבירים משמעותית את תנודות הקרקע. תוצאה דומה נמצאה עבור 28 רעידות אדמה M5.3-7.1 אחרונות (עד שנת 2007) בקליפורניה. בקליפורניה, נמצא כי הסייסמיות עולה בממוצע למרחק של לפחות 200 ק"מ לאחר רעידות עיקריות מתונות. ממצא זה תומך במסקנה שגם במרחקים של כ-100 ק"מ, שינויים דינמיים במאמץ שולטים בהתרחשותם של אירועים השראתיים. ישנם שני הסברים שיכולים להסביר את התרחשותן של רעידות אדמה השראתיות בסביבות תוך-לוחיות: (1) הן מתרחשות באזורי חולשה מקומיים, או (2) הן מתרחשות באזורים של ריכוז מאמץ מקומי. אירוע זה (לאנדרס 1992) חיזק את הרעיון של רעידות אדמה המופעלות עקב השראה מרחוק, ודחף את ההשערה אל הזרם המרכזי במדעי כדוא הארץ. בעקבות רעידת האדמה והצונאמי באוקיינוס ההודי בשנת 2004, נמצא כי רעידות אדמה השראתיות ומרוחקות הופעלו עד אלסקה.

מחקר שבדק את הרגישות להשראה מרחוק של העתקים בעמק הריין התחתון (LRE) באזור וייסוויילר, גרמניה, שבו אתר לייצור אנרגיה גיאותרמית מצא, שהערכת אירועי השראה מרחוק, יכולה להנחות פעולות תעשייתיות להערכת סיכונים סייסמיים, ולצמצום סיכונים הקשורים לראקטיבציה של העתק הנגרמת מהפרעות מאמץ קטנות.

אותו מחקר מצא גם עלייה סטטיסטית מובהקת ברמת הסייסמיות בעקבות ארבע רעידות אדמה מרכזיות: רעידת האדמה ברורמונד, הולנד בשנת 1992 , במגניטודה 5.4; רעידת האדמה בצ'יגניק , אלסקה בשנת 2021 במגניטודה 8.2; רעידות האדמה בטורקיה ובסוריה בשנת 2023 במגניטודה 7.6; ורעידת האדמה בקמצ'טקה בשנת 2025 במגניטודה 8.8 . רעידת האדמה העיקרית של רורמונד בשנת 1992, גרמה לרעידות אדמה בטווח של 50 ק"מ ממוקדה, שהיו מקובצות בין העתק פלדביס וסנדגוואנד. אותו אזור חווה רצף רעידות אדמה בעקבות רעידת האדמה העיקרית של צ'יגניק, דבר המצביע על כך שייתכן שיהיה מוצדק לקיים ניטור מפורט עתידי באזור זה.

## ביאורים

## הערות שוליים

קטגוריה:רעידות אדמה
קטגוריה:אסונות טבע
קטגוריה:ניהול סיכונים